Diari Oficial de la Generalitat Valenciana


Sumari del DOGV 4286, del 05-07-2002 (2002/7388)

Informació pública del programa per al desenvolupament d'una actuació integrada de la unitat d'execució UEI 09 d'Alzira.
------------------------------------------------------------------------------------------------------------------------

### Dades del document

Número de DOGV
:   4286

Data del DOGV
:   05-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7388


Organisme emissor
:   deltabel, SL

Tipus de document
:   Anunci

Informació pública del programa per al desenvolupament d'una actuació integrada de la unitat d'execució UEI 09 d'Alzira. [2002/X7388]
  
La mercantil Deltabel, SL, ha presentat un programa per al desenvolupament d'una actuació integrada de la unitat d'execució UEI 09 d'Alzira. El programa esmentat ha estat protocol·litzat davant el notari d'Alzira, senyor Francisco Cantos Viñals, alhora que n'ha estat presentat un exemplar davant l'Ajuntament. El programa té com a objecte el desenvolupament urbanístic de la citada unitat d'execució i comprèn una alternativa tècnica consistent en projecte d'urbanització, una memòria explicativa de l'objectiu i finalitat del propi programa, una homologació modificativa, un estudi d'impacte ambiental i un pla parcial. La documentació juridicoeconòmica es presentarà en el moment procedimental pertinent.
  
Conformement amb allò preceptuat en els articles 46 i 47 de la Llei 6/94, de la Generalitat Valenciana, Reguladora de l'Activitat Urbanística (LRAU), s'exposa al públic el citat programa, mitjançant publicació dels anuncis corresponents en el Diari Oficial de la Generalitat Valenciana (DOGV) i en el periòdic Levante. Es podran presentar alternatives tècniques i al·legacions durant vint dies comptadors des de la publicació de l'anunci en el DOGV. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que vulguen competir amb l'exposada al públic podran presentar-se, dins dels terminis esmentats, al Registre General d'entrada de l'Ajuntament d'Alzira, al c/ de Sant Roc nº 6, en horari d'oficines.
  
Qualsevol persona que ho desitge podrà comparèixer, en els referits terminis, a la Notaria d'Alzira, al c/ Calderón de la Barca nº 4, entresòl, davant el notari senyor Francisco Cantos Viñals, per a obtindre còpia de l'acta de protocol·lització o sol·licitar que esta els siga exhibida. Igualment podrà comparèixer a l'Ajuntament, on s'ha dipositat una còpia del programa, a l'objecte d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, tindrà lloc a l'Ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els deu dies següents a l'obertura de pliques.
  
Amb anterioritat a la publicació del present anunci i en compliment del que estableixen els articles 46.3 i 48 de la LRAU, i 59.4 de la Llei 30/1992, de 26 de novembre, s'ha remés el corresponent avís al domicili dels qui consten al Cadastre com a titulars de drets afectats per l'actuació proposada. Sense perjudici d'això, el present anunci servicix de notificació a tots els titulars cadastrals de terrenys inclosos en la unitat d'execució, els quals són els següents, sense perjudici que en puguen resultar altres de desconeguts: senyor Antonio Boix Vicente; senyor Wild Rudolf; senyor Antonio Delgado Tomás; senyor Juan Carlos Vila García; senyor José Benedito Pau; senyor José Luis Vila García i 1 més.